CELEX: 62017TN0742
Language: da
Date: 2017-11-09 00:00:00
Title: Sag T-742/17: Sag anlagt den 9. november 2017 — Kim m.fl. mod Rådet

15.1.2018   
            
            
               DA
            
            
               Den Europæiske Unions Tidende
            
            
               C 13/28
            
         Sag anlagt den 9. november 2017 — Kim m.fl. mod Rådet
   (Sag T-742/17)
   (2018/C 013/43)
   Processprog: engelsk
   
      Parter
   
   
      Sagsøgere: Il-Su Kim (Pyongyang, Nordkorea), Song-Sam Kang (Hamburg, Tyskland), Chun-Sik Choe (Pyongyang), Kyu-Nam Sin (Pyongyang) og Chun-San Pak (Pyongyang) (ved M. Lester, QC, S. Midwinter, QC, og solicitors T. Brentnall og A. Stevenson)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Annullation af Rådets forordning 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007, i det omfang den finder anvendelse på sagsøgerne.
            
         
               —
            
            
               Rådet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført seks anbringender.
   
               1.
            
            
               Første anbringende om, at Rådet ikke har givet en behørig og tilstrækkelig begrundelse for at lade sagsøgerne være omfattet.
            
         
               2.
            
            
               Andet anbringende om, at Rådet har begået en åbenbar fejl ved at anse, at nogen af kriterierne for opførelse på listen i de anfægtede foranstaltninger var opfyldt i sagsøgernes tilfælde. Der er ikke noget faktisk grundlag for at lade dem være omfattet.
            
         
               3.
            
            
               Tredje anbringende om, at Rådet har tilsidesat sagsøgernes ret til ligebehandling.
            
         
               4.
            
            
               Fjerde anbringende om, at Rådet har tilsidesat sagsøgernes ret til forsvar ved ikke at stille det bevismateriale, som Rådet støttede sig på forud for genopførelsen af sagsøgerne på listen, til rådighed for sagsøgerne.
            
         
               5.
            
            
               Femte anbringende om, at Rådet har tilsidesat databeskyttelseslovgivningen.
            
         
               6.
            
            
               Sjette anbringende om, at Rådet ubegrundet og uforholdsmæssigt har krænket sagsøgernes grundlæggende rettigheder, herunder deres ret til beskyttelse af ejendom, virksomhed og omdømme.